CELEX: 32014D0026
Language: et
Date: 2014-01-17 00:00:00
Title: 2014/26/EL: Komisjoni otsus, 17. jaanuar 2014 , siseriikliku üleminekukava kohta, mille Sloveenia Vabariik esitas kooskõlas Euroopa Parlamendi ja nõukogu direktiivi 2010/75/EL (tööstusheidete kohta) artikliga 32 (teatavaks tehtud numbri C(2014) 60 all)

21.1.2014   
            
            
               ET
            
            
               Euroopa Liidu Teataja
            
            
               L 16/38
            
         
      KOMISJONI OTSUS,
   17. jaanuar 2014,
   siseriikliku üleminekukava kohta, mille Sloveenia Vabariik esitas kooskõlas Euroopa Parlamendi ja nõukogu direktiivi 2010/75/EL (tööstusheidete kohta) artikliga 32
   (teatavaks tehtud numbri C(2014) 60 all)
   (Ainult sloveenikeelne tekst on autentne)
   (2014/26/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 24. novembri 2010. aasta direktiivi 2010/75/EL tööstusheidete kohta (saastuse kompleksne vältimine ja kontroll), (1) eelkõige selle artikli 32 lõike 5 teist lõiku,
   ning arvestades järgmist:
   
               (1)
            
            
               Vastavalt direktiivi 2010/75/EL artikli 32 lõike 5 esimesele lõigule esitas Sloveenia Vabariik 14. detsembril 2012 komisjonile oma siseriikliku üleminekukava (2).
            
         
               (2)
            
            
               Kõnealuse üleminekukava täielikkuse hindamisel leidis komisjon, et meetodit, millega arvutatakse põletusseadmete, sealhulgas eri liiki üksuste ja/või mitme kütusega töötavate seadmete osakaal üleminekukavas esitatud ülemmäärades, ei kohaldatud nõuetekohaselt ning et ühe seadme puhul kasutati kahte eri meetodit, et määrata kindlaks selle osakaal SO2 ülemmäärades. Komisjon märkis ühtlasi, et teatavad muundustegurid aasta keskmise heitgaasi voolukiiruse arvutamiseks olid liiga suured ning et üleminekukavas ei esitatud konkreetseid meetmeid selle tagamiseks, et kohaldatavatele heite piirväärtustele vastatakse alates 1. juulist 2020.
            
         
               (3)
            
            
               Seepärast palus komisjon 8. juuli 2013. aasta kirjas (3) Sloveenia ametiasutustel esitada puuduvad andmed ja teave ning teha vajalikud ümberarvutused.
            
         
               (4)
            
            
               Sloveenia esitas 26. juuli 2013. aasta kirjaga (4) komisjonile lisateavet.
            
         
               (5)
            
            
               Pärast siseriikliku üleminekukava täiendavat hindamist saatis komisjon Sloveenia Vabariigile 30. septembril 2013. aastal (5) teise kirja, milles palus korrigeerida ühe seadme suhtes kohaldatavat heite piirväärtust, esitada üksikasjalikumat teavet heitgaasi mahtude arvutamiseks kasutatavate muundustegurite kohta ning selgitada, millist meetodit kasutatakse, et arvutada ühe kohalikul tahkekütusel töötava seadme osakaal SO2 ülemmäärades.
            
         
               (6)
            
            
               Sloveenia Vabariik esitas 7. oktoobri 2013. aasta kirjaga (6) nõutud lisateabe, milles käsitleti ühe seadme heite piirväärtuste korrigeerimist, teise seadme biomassi muundustegurite korrigeerimist ja kinnitati, et ühe seadme osakaalu arvutamisel SO2 ülemmäärades kasutatakse minimaalset väävliärastuse astet kooskõlas komisjoni rakendusotsusega 2012/115/EL (7).
            
         
               (7)
            
            
               Seepärast hindas komisjon üleminekukava vastavalt direktiivi 2010/75/EL artikli 32 lõigetele 1, 3 ja 4 ning komisjoni rakendusotsusele 2012/115/EL.
            
         
               (8)
            
            
               Komisjon uuris eelkõige andmete kooskõla ja õigsust, eeldusi ja arvutusi, mida kasutati iga põletusseadme osakaalu määramiseks üleminekukavaga hõlmatud põletusseadmete heite ülemmäärades, mis on esitatud üleminekukavas, ning analüüsis, kas kava sisaldab eesmärke ja nendekohaseid sihttasemeid, kõnealuste eesmärkide saavutamise meetmeid ja ajakava ning seiremehhanismi, millega hinnatakse vastavust direktiivi nõuetele tulevikus.
            
         
               (9)
            
            
               Esitatud lisateabe põhjal leidis komisjon, et heite ülemmäärad aastateks 2016 ja 2019 on arvutatud asjakohaste andmete alusel ning valemid ja arvutused on õiged. Sloveenia Vabariik oli esitanud piisavalt teavet meetmete kohta, mida rakendatakse heite ülemmääradena kehtestatud näitajate saavutamiseks ning Sloveenia üleminekukava rakendamise kontrollimiseks ja komisjonile aruannete esitamiseks.
            
         
               (10)
            
            
               Komisjon on veendunud, et Sloveenia ametiasutused on võtnud arvesse direktiivi 2010/75/EL artikli 32 lõikeid 1, 3 ja 4 ning komisjoni rakendusotsuse 2012/115/EL sätteid.
            
         
               (11)
            
            
               Komisjon leiab, et üleminekukava rakendamine ei tohiks piirata muude kohaldatavate siseriiklike ja liidu õigusnormide kohaldamist. Eelkõige peaks Sloveenia Vabariik üleminekukavaga hõlmatud põletusseadmete jaoks üksiklubade tingimuste kehtestamisel tagama, et täidetaks nõudeid, mis on sätestatud muu hulgas direktiivis 2010/75/EL, Euroopa Parlamendi ja nõukogu direktiivis 2008/50/EÜ (8) ning Euroopa Parlamendi ja nõukogu direktiivis 2001/81/EÜ (9).
            
         
               (12)
            
            
               Direktiivi 2010/75/EL artikli 32 lõike 6 kohaselt peab Sloveenia Vabariik teatama komisjonile kõikidest hilisematest kavas tehtud muudatustest. Komisjon peaks hindama, kas need muudatused on vastavuses direktiivi 2010/75/EL artikli 32 lõigetega 1, 3 ja 4 ning komisjoni rakendusotsusega 2012/115/EL,
            
         ON VASTU VÕTNUD KÄESOLEVA OTSUSE:
   Artikkel 1
   1.   Direktiivi 2010/75/EL artikli 32 lõigete 1, 3 ja 4 ning komisjoni rakendusotsuse 2012/115/EL sätete alusel ei esitata vastuväiteid siseriikliku üleminekukava kohta, mille Sloveenia Vabariik esitas komisjonile 14. detsembril 2012 vastavalt direktiivi 2010/75/EL artikli 32 lõikele 5 ja mida muudeti vastavalt lisateabele, mis saadeti 26. juulil 2013 ja 7. oktoobril 2013 (10).
   2.   Siseriikliku üleminekukavaga hõlmatud seadmete loetelu, saasteained, millega seoses on osutatud seadmed hõlmatud, ning kohaldatavad heite ülemmäärad on esitatud lisas.
   3.   Üleminekukava rakendamine Sloveenia ametiasutuste poolt ei vabasta Sloveenia Vabariiki kohustusest järgida direktiivi 2010/75/EL sätteid, milles on käsitletud kavaga hõlmatud üksikute põletusseadmete heiteid, ega muude asjakohaste Euroopa Liidu keskkonnaalaste õigusaktide sätteid.
   Artikkel 2
   Kui siseriiklikus üleminekukavas tehakse edaspidi muudatusi, millest Sloveenia Vabariik teavitab komisjoni, hindab komisjon, kas muudatused on kooskõlas direktiivi 2010/75/EL artikli 32 lõigete 1, 3 ja 4 ning komisjoni rakendusotsuse 2012/115/EL sätetega.
   Artikkel 3
   Käesolev otsus on adresseeritud Sloveenia Vabariigile.
   
      Brüssel, 17. jaanuar 2014
      
         
            Komisjoni nimel
         
         
            komisjoni liige
         
         Janez POTOČNIK
         
      
   
   
      (1)  ELT L 334, 17.12.2010, lk 17.
   
      (2)  Sloveenia Vabariigi teade saadi 14. detsembri 2012. aasta kirjaga, mis registreeriti numbri all Ares(2012)1498533.
   
      (3)  Ares(2013)2585617.
   
      (4)  Ares(2013)2843478.
   
      (5)  Ares(2013)3134404.
   
      (6)  Ares(2013)3206629.
   
      (7)  Komisjoni rakendusotsus 2012/115/EL, 10. veebruar 2012, millega sätestatakse eeskirjad tööstusheiteid käsitlevas Euroopa Parlamendi ja nõukogu direktiivis 2010/75/EL osutatud siseriiklike üleminekukavade jaoks (ELT L 52, 24.2.2012, lk 12).
   
      (8)  Euroopa Parlamendi ja nõukogu direktiiv 2008/50/EÜ, 21. mai 2008, välisõhu kvaliteedi ja Euroopa õhu puhtamaks muutmise kohta (ELT L 152, 11.6.2008, lk 1).
   
      (9)  Euroopa Parlamendi ja nõukogu direktiiv 2001/81/EÜ, 23. oktoober 2001, teatavate õhusaasteainete heitmete siseriiklike piirkoguste kohta (EÜT L 309, 27.11.2001, lk 22).
   
      (10)  Sloveenia üleminekukava konsolideeritud versiooni registreeris komisjon 5. novembril 2013 viitenumbriga Ares(2013)3409853.
   
      LISA
      
         Siseriiklikku üleminekukavasse kantud seadmete loetelu
      
      
                  Number
               
               
                  Seadme nimi üleminekukavas
               
               
                  Nimisoojusvõimsus 31.12.2010 (MW)
               
               
                  Üleminekukavaga hõlmatud saasteained
               
            
                  SO2
                  
               
               
                  NOx
                  
               
               
                  tolm
               
            
                  1
               
               
                  TE-TOL D Ljubljana
               
               
                  481
               
               
                  √
               
               
                  √
               
               
                  √
               
            
                  2
               
               
                  TET F Trbovlje
               
               
                  350
               
               
                  √
               
               
                  √
               
               
                  √
               
            
                  3
               
               
                  VIPAP R Krško
               
               
                  56
               
               
                  √
               
               
                  √
               
               
                  √
               
            
                  4
               
               
                  VIPAP S Krško
               
               
                  60,7
               
               
                  √
               
               
                  √
               
               
                  √
               
            
         
      
         Heite ülemmäärad (tonnides)
      
      
                  Saasteaine
               
               
                  2016
               
               
                  2017
               
               
                  2018
               
               
                  2019
               
               
                  1.1.– 30.6.2020
               
            
                  SO2
                  
               
               
                  5 872
               
               
                  4 608
               
               
                  3 344
               
               
                  2 079
               
               
                  1 040
               
            
                  NOx
                  
               
               
                  3 901
               
               
                  3 057
               
               
                  2 214
               
               
                  1 371
               
               
                  686
               
            
                  tolm
               
               
                  647
               
               
                  477
               
               
                  307
               
               
                  136
               
               
                  68